3 Suakpole ne mɔɔ ɛde atua, yegua ɔ nwo evinli na ɔsisi awie mɔ la gyakɔ!+2 Yeandie awie biala edwɛkɛ;+ yeanlie ɛdenrɛdenrɛlɛ yeando nu.+Yeanva ɔ nwo yeando Gyihova anwo zo;+ yeambikye ye Nyamenle ne.+3 Ye mgbanyima mɔɔ wɔ zo la le kɛ awenade mɔɔ ɛlɛkpo la.+Ye ndɛnebuavolɛma le kɛ bedi mɔɔ ɛvinde nɔsolɛ nu la;Bɛngyakyi bowule ko bɔbɔ bɛmmaa aleɛ ɛngye zo.4 Ye ngapezoma le adubɛnwo, bɛle mɛlɛbɛla.+Ye ɛsɔfoma gua debie mɔɔ le nwuanzanwuanza la anwo evinli+Bɛnli mɛla ne azo.+5 Gyihova le tenlenenli wɔ ye avinli;+ ɔnyɛ ɛtane biala.Nwonlomɔ biala ɔmaa bɛnwu ye ndɛnebualɛ ne mɔ,+Kɛ mɔɔ ɔmaa aleɛ kye dahuu la.Noko ɛtanenli ne ɛnze anyiemgba deɛ holɛ.+6 “Menzɛkyele maanle maanle; bɛ bane ayiazo tawa ne mɔ yɛle mgbane.Menzɛkyele bɛ awɔdenle ne mɔ amaa awie biala anva zolɛ.Bɛ azua ne mɔ zɛkyele, sonla ko bɔbɔ anga ɛkɛ, awie biala ɛnle zolɛ.+7 Menganle kɛ, ‘Ye biala anu ɛbazulo me na wɔamaa meadenrɛdenrɛ wɔ,’+Amaa bɛanzɛkye ye ɛleka mɔɔ ɔde la+—Ɔwɔ kɛ memaa ɔbu ninyɛne ɛhye mɔ anwo mgbonda.*Noko ɛnee ɛtane ala a bɛkulo kɛ bɛyɛ a.+8 ‘Yemɔti bɛnyia abotane bɛhendɛ me,’+ kɛ Gyihova se la ɛne,‘Kɔkpula kenle ne mɔɔ mebadwazo kɛ mesesa bɛ nwo ninyɛne la,*Ɔluakɛ me ndɛnebualɛ a le kɛ meboɔboa maanle maanle nloa, meaha arelemgbunlililɛ meabɔ nu,Na meawola me ɛya ne meagua bɛ nwo zo; me ɛya wuluwulu ne amuala;+Ɔluakɛ me ɛya ne le kɛ senle na ɔbayela azɛlɛ ne amuala.+9 Akee mebahakyi menli ne mɔ aneɛ ne meayɛ ye aneɛ tagyee,Amaa bɛ muala bɛabɔ Gyihova duma,Na bɛazonle ye wɔ koyɛlɛ nu.’+10 Menli mɔɔ ɛlɛbodo me, me menli mɔɔ ɛbɔ asande la,*Bava ahyɛlɛdeɛ avi Yiteyopea azule ne mɔ anloa maanzinli ne anu arɛlɛ me.+11 Kenle zɔhane bɛnrɛbɔ wɔ anyiemgbaWɔ nyɛleɛ mɔɔ ɛyɛle ɛdele atua ɛtiale me la amuala anwo,+Ɔluakɛ mebaye anwomemaazoma mɔɔ tu bɛ nloa anu la meavi wɔ nu;Na ɛnrɛmemaa ɛ nwo zo bieko ɛlɛ wɔ me boka nwuanzanwuanza ne azo.+12 Mebamaa menli mɔɔ bɛlɛ bɛ nwo aze nee koahweabanema aha wɔ avinli,+Na bɛbava Gyihova duma ne bɛayɛ bɛ ɛvealeka.13 Yizilayɛma mɔɔ baha la+ ɛnrɛva ɛtaneyɛlɛ ɛnrɛzie bɛ nye zo;+Bɛnrɛbɔ adalɛ, anzɛɛ bɛnrɛnwu mɛlɛbɛla ɛtafinlimalɛ wɔ bɛ nloa anu;Bɛbadidi na bɛala, na awie biala ɛnrɛha bɛ ɛzulolɛ.”+14 O Zayɔn,* fa anyelielɛ tea nu!O Yizilayɛ, tea nuhua wɔ konimlilɛ nu!+O Gyɛlusalɛm,* maa ɛ nye ɛlie na fa wɔ ahonle muala di fɛlɛko!+15 Gyihova ɛye ndɛnebualɛ ne mɔ mɔɔ tia wɔ la ɛvi ɛkɛ.+Yemaa wɔ agbɔvolɛ ɛzia bɛ nzi.+Gyihova, Yizilayɛ Belemgbunli ne wɔ wɔ avinli.+Ɛnrɛzulo ngyegyelɛ bieko.+16 Kenle zɔhane bɛbaha bɛahile Gyɛlusalɛm kɛ:“O Zayɔn, mmasulo.+Mmamaa ɛ sa nu to.17 Gyihova wɔ Nyamenle ne wɔ wɔ avinli.+Ɔle Tumivolɛ la ati, ɔbalie wɔ.Ɔ nye balie ɛ nwo wɔ fɛlɛkolilɛ kpole nu.+Ɔ kunlu badwo ɔ nwo* wɔ ye ɛlɔlɛ ne anu.Ɔ nye balie ɛ nwo na yeava anyelielɛ yeadeɛdea nu.18 Mebaboɔboa menli mɔɔ bɛamba wɔ ɛvoyialilɛ ne mɔ abo la ati bɛlɛdi nwolɛ nyane la anloa;+Bɛamba bie ɔluakɛ ɛnee ye anyiemgba ne gua bɛ ti zo.+19 Nea! Mekɛ zɔhane, me nee menli mɔɔ sisi wɔ la kɔsɔɔti bali;+Mebalie awie mɔɔ tia tɔ zo la,+Na meaboɔboa menli mɔɔ ɛbɔ asande la anloa.+Mebamaa bɛaye bɛ ayɛlɛ na bɛalie dumaWɔ azɛlɛ mɔɔ bɛbɔle bɛ anyiemgba wɔ zolɛ la kɔsɔɔti azo.20 Mekɛ mɔɔ mebaboɔboa bɛ nloa la,Mebava bɛ meara sua nu wɔ zɔhane mekɛ ne.Ɔluakɛ mebamaa bɛalie duma na bɛaye bɛ ayɛlɛ+ wɔ menli mɔɔ wɔ azɛlɛ ye azo la amuala avinli,Wɔ mekɛ mɔɔ mebaboɔboa bɛ menli mɔɔ hɔle akɛlɛzonlenlɛ nu la anloa wɔ bɛ nye zo la,” kɛ Gyihova se la ɛne.+
twi_Latn